Споразум о ненападању (Немачка и СССР 1939)
НЕМАЧКО-СОВЈЕТСКИ СПОРАЗУМ О НЕНЕПАДАЊУ

Влада немачког Рајха и влада Совјетског Савеза Социјалистичких Република, руковеђена жељом да се учврсти мир између Немачке и Совјетске Русије, а полазећи од основних одредаба уговора о неутралности, закљученог априла 1926 године између Немачке и Совјетске Русије, дошле су до следећег споразума:

Обе уговорне стране обавезују се да се уздрже од сваког насилног акта, сваког агресивног поступка и сваког напада једне према другој и то било појединачно или заједно са другим силама.

У случају да једна од уговорних страна буде предмет напада неке треће силе, онда друга уговарочка страна неће потпомагати ни у ком виду ову трећу силу.

Владе обеју уговорних страна остаће убудуће стално међусобно у вези путем консултовања како би се узајамно информисале о питањима која додирује њихове заједничке интересе.

Ниједна од обеју уговорних страна неће учествовати ни у каквој групацији сила која је, посредно или непосредно, уперена против друге уговорачке стране.

У случају спора или сукоба између обеју уговорачких страна по питањима ма које врсте, обе ће стране решити спор или сукоб искључиво путем пријатељске измене гледишта, по потреби, путем једне арбитражне комисије.

Овај уговор закључује се за време од десет година са напоменом да, уколико једна од уговорних страна не буде га отказала годину дана пре истека овог рока, трајање дејства овог уговора аутоматски се продужује за даљих пет година.

Овај уговор треба да буде ратификован у што је могуће краћем року.

Уговор ступа на снагу чим се потпише.

Рађено у два оригинала на немачког и руском језику.

Москва, двадесет трећег августа хиљаду девет сто тридесет девете године.

Извори 

 Политика, бр. 11.218 од петка 25. августа 1939, страна 3.

Види још 

 Споразум о границама и пријатељству (Немачка и СССР 1939)

Трећи рајх
Совјетски Савез
1939.

cs:Tajný dodatečný protokol ke smlouvě o neútočení mezi Německou říší a SSSR
de:Der deutsch-sowjetische Nichtangriffsvertrag mit geheimem Zusatzprotokoll
en:Molotov–Ribbentrop Pact
lt:Vokietijos ir Tarybų Sąjungos nepuolimo sutartis
pl:Tajny protokół do paktu III Rzesza - ZSRR z 23 sierpnia 1939
ru:Договор о ненападении между Германией и СССР